《寄南岳廖融》
宋代·潘若冲

曾经别墅住行踪，春浪和烟撼钓筒。
共步幽亭连石藓，寄眠静榻带松风。
秋来频梦岳云白，别后应添鹤顶红。
又泛汴舟随汴水，不堪南望思忡忡。

作者简介：潘若冲，早年事楚马氏（《沅湘耆旧集》卷一七）。宋太宗太平兴国初，官于桂林（《诗话总龟》前集卷二六引《雅言杂载》）。六年（九八一），以右赞善大夫授维扬通理（《骑省集》卷二六《崇道宫碑铭》）。雍熙初，知零陵（清嘉庆《零陵县志》卷一四）。今录诗五首。